Foto: Twitter/realdonaldtrump AQSh prezidenti Donald Tramp tvitterda noodatiy suratini e’lon qildi. Gap shundaki, ushbu surat fotomontaj bo‘lib, unda bokschi Rokki haqidagi filmlar qahramoni tanasiga Trampning yuzi qo‘yilgan. Trampning o‘zi ushbu suratga hech qanday izoh qoldirmagan. Google’da ushbu suratning asli qidirilganda, 1982 yilda ekranlar yuzini ko‘rgan, Silvestr Stallone ishtirokidagi “Rokki 3” filmi posteri chiqqan. Ijtimoiy tarmoq foydalanuvchilari Trampning bu postiga javoban uning golf o‘yini vaqtida beo‘xshov tushgan suratlarini jo‘nata boshlashgan.